
Text rozhodnutia
Súd: Krajský súd Žilina Spisová značka: 8CoP/80/2012 Identifikačné číslo súdneho spisu: 5711215029 Dátum vydania rozhodnutia: 17. 10. 2012 Meno a priezvisko sudcu, VSÚ: JUDr. Táňa Rapčanová ECLI: ECLI:SK:KSZA:2012:5711215029.2 Opravné uznesenie Krajský súd v Žiline, ako súd odvolací, vo veci spôsobilosti k právnym úkonom: I. V., nar XX. XX. XXXX, bytom E., ul. T. č. X, zastúpený opatrovníkom pre konanie Mesto Vrútky, o návrhu C. E., nar. XX. XX. XXXX, bytom J. - K. č. XXX, za účasti Okresného prokurátora Martin, takto r o z h o d o l : záhlavie a odôvodnenie rozsudku Krajského súdu v Žiline č. k. 8CoP/80/2012-61 zo dňa 28. septembra 2012 v časti označenia sídla okresného súdu s a o p r a v u j e tak, že správne má znieť: „Martin“. o d ô v o d n e n i e : Okresný súd Martin rozsudkom zo dňa 21. 05. 2012 č. k. 12Ps/11/2011-50 obmedzil I. V., nar. XX. XX. XXXX, bytom E., ul. T. č. X, spôsobilosti na právne úkony s tým, že menovaný môže nakladať s finančnými prostriedkami do výšky 30 eur týždenne. Štátu náhradu trov nepriznal. Ustanovil C. E., nar. XX. XX. XXXX, bytom J. - K. č. XXX, za opatrovníčku pre I. V., nar. XX. XX. XXXX, bytom E., ul. T. č. X. Opatrovníčka je oprávnená a povinná I. V., nar. XX. XX. XXXX, bytom E., ul. T. č. X, zastupovať pred súdmi, štátnymi orgánmi, v písomnom a osobnom styku, preberať za neho dôchodok, ako aj iné jemu prislúchajúce finančné prostriedky, spravovať jeho hnuteľný a nehnuteľný majetok s tým, že ak sa nejedná o bežný úkon, bude k platnosti takéhoto úkonu potrebné schválenie súdu. Ďalej je opatrovníčka je povinná počas zastupovania podávať súdu správy o svojej činnosti a o pomeroch nesvojprávnej vždy do 31. 01. každého kalendárneho roka. Zároveň rozhodol, že žiaden z účastníkov nemá právo na náhradu trov konania. Krajský súd v Žiline rozsudkom č. k. 8CoP/80/2012-61 zo dňa 28. 09. 2012 rozsudok okresného súdu potvrdil. O trovách konania rozhodol tak, že žiaden z účastníkov nemá právo na náhradu trov odvolacieho konania. V písomnom vyhotovení rozsudku zo dňa 28. 09. 2012, a to v záhlaví a odôvodnení v časti označenia sídla okresného súdu, došlo k zrejmej nesprávnosti, keď namiesto rozsudku Okresného súdu Martin zo dňa 21. mája 2012 č. k. 12Ps/11/2011-50 (č. l. 50 spisu) bolo uvedené, že sa týka rozsudku Okresného súdu Žilina zo dňa 21. mája 2012 č. k. 12Ps/11/2011-50. Podľa ust. § 211 ods. 2 Občianskeho súdneho poriadku (ďalej len „O. s. p.“), ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa ust. § 164 O. s. p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom k vyššie uvedeným skutočnostiam, keď krajský súd nesprávne uviedol sídlo okresného súdu, pričom ide o zrejmú nesprávnosť, bolo nutné vykonať opravu rozsudku krajského súdu v zmysle vyššie citovaných zákonných ustanovení, tak ako je uvedené vo výroku tohto uznesenia. Toto rozhodnutie odvolacieho súdu bolo prijaté hlasovaním v pomere hlasov 3 : 0. Poučenie: Proti tomuto uzneseniu odvolanie n i e j e p r í p u s t n é .

